Det er dejligt, at du har fået arbejde. Med hensyn til din veninde er det vigtigt, at du er ærlig og fortæller hende, at du ikke vil være reservemor for hendes barn, men at du gerne vil hjælpe af og til. Du skal sige det, inden barnet bliver født. Din veninde kan ikke pådutte dig et ansvar, du ikke har lyst til at tage på dig. Hun er selvfølgelig bekymret for, om hun kan klare at være alenemor, men jeg er sikker på, at det nok skal gå. Det kan du hilse hende og sige. Men sørg for at være ærlig fra begyndelsen, så der ikke sker misforståelser. Hvis du har svært ved at sige det til hende ansigt til ansigt, kan du skrive et brev. Jeg håber, du kan bruge mit svar.